Täna käisin koos Estri ja Gaisaga peale kooli kinos. Vaatasime filmi The hills have eyes (mägedel on silmad). täitsa hea film oli, pean märkima. Algul suhtusin eelarvamusega, sest filmi kirjeldus klappis täpselt filmiga Wring turn (Vale pööre) ja arvasin, et see on mingi odav     Kuid nii see ei olnud. Tegelikult oli põhiliin sama, aga see film pakkus rohkem eredaid hetki. Nii hirmsaid kui koomilisi. Vahepeal olime meie jälle need huumorivaesed tobud, kes naljast ( loe: sellest, mis jubedas hetkes naljakat on) aru ei saanud. Aga me oleme sellega leppinud, et mõne inimese huumorimeel on meie jaoks hoomamatu. Naljakaid hetki oli veel: näiteks üks koht filmis, kui koer tappis ühe mutandi ära, siis osad plaksutasid. Hmm...see on ju filmilint :) . Aga muidu oli hea  film. Need, kes pole kumbagi näinud, siis lugu selline: ollakse matkal ja pööratakse "otseteele", kuid seal varitsevad mutandid. Sellel veab, kes kiirelt sureb.  Aga peale filmi läksime jalutama. Muidugi saad sa palju tähelepanu, kui sul on seelik seljas (Estril ja mul oli) ja ilm on selline soe* nagu täna oli. Me jalutasime läbi vanalinna, mis on kõige ilusam koht üldse, sadamasse. Siis jalutasime tagasi läbi vanalinna ja sõitsime Gaisa juurde. Seal istusime veel veidi ja mina ja Ester läksime koju. Oli  lahe ja väga soe :)